text: Hej Kolding
  Jeg hedder Bertram Lu, og jeg vil gerne fortælle jer lidt om en af mine venner
  En af mine venner, som jeg mener kunne trænge til en bedre fremtid
  En bedre fremtid, hvor han er mindre hård mod sig selv
  En bedre fremtid, hvor han endda måske er lykkelig
  En bedre fremtid, hvor han har håb
  (Lille pause)
  Dette er et digt til ham, som jeg har skrevet for at fortælle, hvordan jeg ser hans situation
  Hans situation, som har stået på et stykke tid
  Hans situation, som er forfærdelig at se på ude fra
  Hans situation, som jeg håber bliver bedre
  (Lille pause)
  Det her digt er til ham, men jeg håber, at der også er andre som kan få gavn af det
  Måske endda nogen, som gennemgår noget lignede
  Og til dem, så håber jeg at I også får det bedre.
  (Lille pause)
  ”Nu starter digtet”- (sagt med et smil)
  Du tvivler og overtænker
  Og det, er dit livs tunge lænker
  Dine negative tanker
  Har gjort, så dit liv, har sat anker
  Det er stillestående, og du kommer ikke videre
  For dit hoved fungerer som et fængsel
  Og du kan ikke finde, og eller har adgang til din længsel
  Jeg har ondt af dig min kære ven
  For du prøver at flygte, igen og igen
  Men uden held
  For, det er som om, at du har gæld
  Gæld til en ond kræft, som du betaler
  Ved at sælge dig selv
  Det gør ondt at være vidne til
  Det er et grusomt spil
  Et spil uden en vinder
  Det eneste der sker
  Er
  At du langsomt forsvinder
  Jeg har prøvet at hjælpe
  Prøvet at gøre, så du bliver bedre
  Prøvet at gøre, så du ikke skader dig selv
  Prøvet at gøre, så du kan se det jeg ser
  Men jeg ved ikke, hvad jeg kan gøre mer’
  For jeg mærker ikke en forbedring
  Du besøger stadig saksen
  Og det hænder ofte om aftenen
  Du skærer dig selv
  Og det skærer mit hjerte
  For, jeg kan ikke klare at se dig i mer’ smerte
  Jeg vil være der for dig
  Jeg vil gøre så livet er en leg
  Men jeg er kun mig
  Jeg vil aldrig give op
  På dig min ven
  For du er den
  Den jeg holder kær
  Og du vil aldrig være mig til besvær
  Jeg ønsker kun det bedste for dig
  Ønsker dig et værdigt liv, med glæde og latter
  Og det håber jeg, at du fatter
  Men jeg ved ikke, hvordan vi skal opnå det
  Jeg ved ikke, hvordan du bliver glad
  Eller hvordan vi får fjernet dit selvhad
  Jeg ønsker, at du får det fint, og ikke pint!
  Men indtil jeg har fundet et svar
  Så håber jeg, at du er klar
  Klar over, alt det du har
  Du har venner, som er her til at støtte
  Og du har mig, der aldrig vil stoppe med at beskytte!
  (Lille pause)
  ”Det var det”
  Tak for at lytte
  Og jeg håber, I får en god aften.
  